Diari Oficial de la Generalitat Valenciana


Sumari del DOGV 8167, del 10-11-2017 (2017/9239)

RESOLUCIÓ de 6 d'octubre de 2017, de la Presidència de la Generalitat, de concessió de distincions en matèria de protecció civil de la Generalitat.
---------------------------------------------------------------------------------------------------------------------------------------------------

### Dades del document

Número de DOGV
:   8167

Data del DOGV
:   10-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9239


Data del document
:   06-10-2017

Organisme emissor
:   Presidència de la Generalitat

Tipus de document
:   Resolució

Descriptors 

:   * distinció honorífica

RESOLUCIÓ de 6 d'octubre de 2017, de la Presidència de la Generalitat, de concessió de distincions en matèria de protecció civil de la Generalitat. [2017/9239]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 7, 8 i 9 d'aquest, després de la proposta de concessió de la distinció, efectuada per José María Ángel Batalla, director general de l'Agència Valenciana de Seguretat i Resposta a les Emergències, al Consorci Provincial de Bombers SPEIS València, resolc:  
  
  
Primer  
Concedir la Medalla al Mèrit de Protecció Civil, en la categoria d'Or, al Consorci Provincial de Bombers SPEIS València, per la seua labor en matèria de protecció civil i emergències durant més de 30 anys de servei.  
  
Segon  
En compliment del que estableix l'article 12 del Decret 150, de 19 de setembre de 2014, la present distinció honorífica s'inscriurà en el Registre de Distincions de la Generalitat en matèria de protecció civil, dependent de la Direcció General de l'Agència Valenciana de Seguretat i Resposta a les Emergències.  
  
Tercer  
Contra la present resolució que, en virtut del que disposa la disposició addicional primera del Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, esgota la via administrativa, es pot interposar, potestativament, recurs de reposició davant del mateix òrgan que va dictar l'acte, en un termini d'un mes comptador des de l'endemà de la notificació, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació. Tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre tipus de recurs o reclamació que convinga millor al seu interés.  
  
  
L'Eliana, 6 d'octubre de 2017.- El president de la Generalitat, p. d. (R 12.02.2016; DOGV 17.02.2016), el director general de l'Agència Valenciana de Seguretat i Resposta a les Emergències: José María Ángel Batalla.